
פרוטוקול מס'
מישיבת הוועדה המשותפת של ועדת הכספים וועדת החוקה חוק ומשפט)
שהתקיימה ביום חמישי כ' באייר תשס"ג,  22 במאי 2003, בשעה 10:00

	אבשלום וילן

יועצת משפטית:	אנה שניידר
	
מנהל הועדה:	טמיר כהן

היו"ר אברהם הירשזון:	אני פותח את הישיבה.

אנה שניידר:	עמ' 18, סעיף "הוראות מיוחדות לעניין פרק ח' 2" 
	אני מוסיפה לסעיף הזה הבהרה: 

.."הוראות לסעיף הזה יחולו על חברת ההפרטה גם לאחר הפרטתה, אם שר הביטחון היה השר האחראי לענייניה טרם ההפרטה". 

קריאה:	רטרואקטיבית?

אנה שניידר:	לא. אני אקריא את הסעיף כולו:

"חוקק לאחר יום קבלת החוק, חוק אחר המסביר הוראות בדבר הגנה על אינטרסים ביטחוניים, יחולו הוראות החוק המסביר על חברה ממשלתית ששר הביטחון הוא השר האחראי לענייני החברה, וייקבעו על ידי שר הביטחון לפי החוק המסביר, הוראות מעבר לעניין החלת הוראותיו והרכבים על חברה שהוצא לגביה צו לפי סעיף 59 ח'. הוראות סעיף זה יחולו על חברת ההפרטה גם לאחר הפרטתה, אם שר הביטחון היה השר האחראי לענייניה טרם ההפרטה". 

אני אסביר את הכוונה. יש כרגע את הצעת חוק התאגידים הביטחוניים, שמתייחס לתעשיות ביטחוניות בכלל. ברגע שהצעת החוק הזאת תעבור, אנחנו רוצים שהצווים לגבי תעשיות ביטחוניות שהצעת חוק התאגידים הביטחוניים חלה עליהם, יהיו מכוח חוק התאגידים הביטחוניים ולא מכוח החוק הזה. לכן אנחנו אומרים, שיכול להיות שכבר הוצא צו לפי החוק הזה כי יכול להיות שחוק התאגידים הביטחוניים יעבור בשלב מאוחר יותר כך שלפי החוק הזה הצו יכול לחול על החברה גם אחרי הפרטתה, אז אנחנו אומרים שהצו הזה ייסוב לפני צו לפי חוק התאגידים הביטחוניים, ויש בו הוראות מעבר כדי ליישב בין שני הצדדים. 

קריאה:	נניח שהפרטת חברת בת קטנה של "רפא"ל", קנה 	אותה איש פרטי, עברו חמש שנים ופתאום בא שר הביטחון והוציא עליה צו רטרואקטיבי. 

נסים דהאן:	אני הייתי נוטה לקבל את התיקון, בתנאי שזה 	ייעשה באישור ועדת חוץ וביטחון. אי אפשר ששינוי מהותי כזה, לא יהיה לו פיקוח פרלמנטרי. אתם מפקיעים נכסים של המדינה, יושבים פה הדירקטורים של המדינה ואתם אפילו לא נותנים להם להביע עמדה.

רוני בר-און:	התכלית לתוספת הזאת היא עניין אחד טכני, של 	סינכרוניזציה בין שני החוקים האלה: חוק ההבראה, וחוק התאגידים הביטחוניים. לא משנים פה שום דבר ברמת המהות ולא משנים פה שום סדרי בראשית רק שמתנהלות פה שתי רכבות, רכבת אחת שיצאה קודם ורכבת שנייה יצאה אחר-כך, במקום שבו הם לא יצטלבו כדי שלא יהיו פערים.

יצחק הרצוג:	אפשר בנוסח שלכם, פשוט להפנות לחוק 	התאגידים הביטחוניים, ושם תגידו איזו הצעת חוק. 

אנה שניידר:	ההבהרה השנייה שאנחנו מוצאים, כמו שאמרתם 	קודם אנחנו רק רוצים להבהיר, בעמוד 16 סעיף 59 כ', מה שכתוב כאן יהיה סעיף א' ואנחנו רוצים להוסיף סעיף קטן ב', שאומר: 
"למען הסר ספק פרק זה יחול גם לגבי חברה בת ממשלתית בשינויים המחוייבים". 

אייל  בן שלוש:	לאור פניות של הועדה, בעמוד 17 סעיף 63 פסקה 	ב', אנחנו מושכים אותו. 

אבשלום וילן:	אני במקרה נכחתי בדיון, אני חושב שהשינויים פה 	הם לא משמעותיים. אבל לגבי הנוהל, אם אנחנו נקבל טקסט כזה פרק אחרי פרק ולא נספיק לעבור ולראות מה היו השינויים, אנחנו עלולים להצביע על דברים שכנראה אנחנו לא יודעים אותם. השאלה היא האם טכנית ניתן לתת לנו מספיק זמן כדי שאנחנו העוזרים נוכל לקרוא ושנראה אם אין פה איזה שהם דברים שלא התכוננו עליהם לפני ההצבעה. 

היו"ר אברהם הירשזון:	אני מוכרח להודות שאדוני בא ונוכח בדיונים, ואני 	מברך אותו על כך. אבל מאחר ואין פה שום דבר חדש שלא היה בדיונים, ואני בטוח שח"כ רוני בר-און ואתה עשיתם עבודה מוצלחת, אנחנו מביאים על הכתוב רק את מה שאתם החלטתם. אתה הרי יודע שאני לא אתן את הזמן הזה, משום שאין לנו אותו, נתנו את הזמן לדיון ולא חסכנו בנושא של הדיון. 

לכן היום אנחנו נמצאים בשלב של הצבעות, אם יתאפשר בדברים הבאים שיבואו לסדר היום, ותלכו למזכירות ויהיה חומר, נשמח לתת לכם אותו לפני כן. ברגע זה, אנחנו הולכים להצבעה. 

אבשלום וילן:	לי היתה הרגשה שמי שמייצג את הממשלה, יסביר 	לנו מה היו השינויים לעומת הכחול, כדי שנוכל להבין את הדברים. 

היו"ר אברהם הירשזון:	בזה אתה צודק, אתה לא הגעת בהתחלה וזה 	בעצם מה שעשו בהתחלה. 

קריאה:	במקרה הספציפי הזה, לא היו שינויים. 

רוני בר-און:	אם אפשר מעט להרחיב. אייל, אתם אמרתם 	שאתם מושכים האם תוכל להסביר למה אתם מושכים?  

אייל בן שלוש:	נטענה הטענה שהסעיף הזה יגרום לבריחה של 	חברות מהותיות מתכולת החוק ולהתפרצות של חברות ממשלתיות לתחומים שלא להם לעסוק בהם. אנחנו חשבנו שזה לא מדוייק, אבל כדי שלא יהיה ספק גם לא לממשלה באישור ועדת הכספים לאפשר דבר כזה, החלטנו למשוך את הסעיף. 

היו"ר אברהם הירשזון:	ח"כ נסים דהאן, היתה לך הסתייגות בנושא, 	והגשת זאת בכתב.

נסים דהאן:	היתה לי הסתייגות במה שהיא הקריאה. הגשתי 	זאת גם בכתב אבל אני רוצה שזה יידון בועדה. אם הועדה תאשר מה טוב, אבל אם היא תדחה זאת זה יעבור למליאה. 

אנה שניידר:	אתה יכול להסביר מהי מהות ההסתייגות?

נסים דהאן:	בעמוד האחרון, הוא אומר "באישור ועדת החוץ 	והביטחון של הכנסת", זה דבר לגיטימי מאחר ומעולם לא הפקענו מהכנסת את הסמכויות שלה. 

רוני בר-און:	זה לא קיים בחוק התאגידים הביטחוניים.

נסים דהאן:	אני לא ממציא שום דבר. אם אנחנו הולכים 	לעשות מהפיכות, מוטב שמהפיכה כזאת תובל ע"י פיקוח פרלמנטרי נאות. 

רוני בר-און:	החוק המרכזי שמסביר את העניין הזה, הוא חוק 	התאגידים הביטחוניים. בחוק הזה, הלולאה של ועדת החוץ והביטחון אינה קיימת. זה חוק, שתכליתו היא רק להסדיר את התזמון בין שני החוקים האלה מבחינה כרונולוגית ולא מבחינה עניינית. 

היו"ר אברהם הירשזון:	אנחנו נצביע לגבי ההסתייגות של ח"כ דהאן. 

טמיר כהן:	רוחמה אברהם – נגד
	רוני בר-און – נגד
	אהוד רצאבי (מחליף את אתי לבני) – נגד
	יצחק הרצוג  (מחליף את אברהם שוחט) – נגד
	יעקב ליצמן – בעד 
	היו"ר אברהם הירשזון – נגד

היו"ר אברהם הירשזון:	לא התקבל.

אנחנו מצביעים עכשיו בעד ההצעה, כפי שהיא מונחת לפניכם. 

טמיר כהן:	פרק ז', עמודים 47 – 48 "חברות ממשלתיות".

חיים אורון:	לא יכול להיות ששבעה אנשים יחליטו חוקים כאלה כאשר היה מוסכם, שהסיעה שתשתתף בדיון ותרצה להיות ואנחנו נשתתף, תוכל להצביע.

היו"ר אברהם הירשזון:	אנחנו ממשיכים בהצבעה.

טמיר כהן:	אורית נוקד (מחליפה את אברהם בורג) – בעד
	רוני בר-און – בעד
	אהוד רצאבי (מחליף את אתי לבני) – בעד
	יצחק הרצוג (מחליף את אברהם שוחט) – בעד	יעקב ליצמן – נגד
	היו"ר אברהם הירשזון – בעד

היו"ר אברהם הירשזון:	ברוב של 6 נגד 1, עברה ההצבעה. 

עבודת הועדה המשותפת הסתיימה, אני מודה לח"כ רוני בר-און שעשה עבודה מצויינת בכל הנושא של הדיון, ואני מודה לך ומברך אותך על כך שהבאת אותנו לכך שיכולנו להצביע.

	הישיבה ננעלה בשעה 10:30








